सिंधु को पहले राउंड में मिली हार, लक्ष्य सेन और सात्विक-चिराग की जोड़ी ने दूसरे राउंड में बनाई जगह
दो बार की ओलिंपिक मेडलिस्ट पीवी सिंधु जापान ओपन बैडमिंटन टूर्नामेंट में पहले राउंड में बाहर हो चुकी है। वहीं मेंस सिंगल्स में लक्ष्य सेन और मेंस डबल्स में सात्विक-चिराग की जोड़ी दूसरे राउंड में पहुंच गए हैं। सिंधु को चीन की झांग यी मान
दो बार की ओलिंपिक मेडलिस्ट पीवी सिंधु जापान ओपन बैडमिंटन टूर्नामेंट में पहले राउंड में बाहर हो चुकी है। वहीं मेंस सिंगल्स में लक्ष्य सेन और मेंस डबल्स में सात्विक-चिराग की जोड़ी दूसरे राउंड में पहुंच गए हैं।
सिंधु को चीन की झांग यी मान ने टूर्नामेंट से बाहर का रास्ता दिखाया
सिंधु को पहले राउंड चीन की झांग यी मान ने 21-12, 21-13 से हराकर टूर्नामेंट से बाहर का रास्ता दिखाया। यह मुकाबला 32 मिनट तक चला। झांग यी मान ने दोनों गेम आसानी से जीत लिए।
इससे पहले आयोजित कोरिया ओपन 2023 में भी उन्हें पहले राउंड में ही हार का सामना करना पड़ा था।
सात्विक-चिराग की जोड़ी ने जीता पहला मुकाबला
बैडमिंटन वर्ल्ड रैंकिंग में मेंस डबल्स के दूसरे रैंक पर काबिज सात्विक साइराज रंकीरेड्‌डी और चिराग शेट्‌टी ने पुरुषों के डबल्स में इंडोनेशिया की जोड़ी लियो रोली कर्नांडो और डेनियल मार्टिन को 21-16, 11-21, 21-13 से हराकर पहला मुकाबला अपने नाम किया। यह गेम करीब 56 मिनट तक चली। सात्विक साइराज रंकीरेड्‌डी और चिराग शेट्‌टी ने इससे पहले कनाडा ओपन अपने नाम किया।
मेंस सिंगल्स के टॉप-16 में लक्ष्य सेन ने बनाई जगह
वहीं मेस सिंगल्स में कनाडा ओपन 2023 के चैंपियन लक्ष्य सेन ने हमवतन प्रियांशु राजावत को 21-15, 12-21, 24-22 से हराकर टूर्नामेंट के अगले दौर में पहुंचे। वहीं एक अन्य मुकाबले मिथुन मंजुनाथ को चीन के वेंग होंग यांग से हार का सामना करना पड़ा।
जापान ओपन का असर पेरिस ओलिंपिक के क्वालिफाइंग रैंकिंग पर पड़ेगा
जापान ओपन का असर पेरिस ओलिंपिक के क्वालिफाइंग रैंकिंग पर पड़ सकता है। जापान ओपन के रिजल्ट को पेरिस ओलिंपिक के क्वालिफाइंग राउंड 2024 की रैंकिंग में गिने जाएंगे। बैडमिंटन के लिए क्वालिफ़िकेशन विंडो इस साल 1 मई से शुरू हो चुकी है।